Ernsts Ludvigs Kirhners

Ernsts Ludvigs Kirhners (; dzimis , miris ) bija vācu/šveiciešu gleznotājs un grafiķis.

Studējis arhitektūru Drēzdenes Tehniskajā augstskolā. Pēc diplomdarba aizstāvēšanas 1905. gadā kopā ar citiem arhitektūras studentiem — Frici Bleilu, Kārli Šmitu-Rotlufu un Ērihu Hekelu izveidoja mākslinieku grupu "Tilts", apvienību, kas tiek uzskatīta par vācu 20. gadsimta ekspresionisma pamatlicēju."Ernst Ludwig Kirchner" , Brucke Museum. Atjaunots: .  Par mākslinieku apvienības bohēmas un darba vietu kļuva Kirhnera dzīvoklis un Hekela darbnīca. Vēlāk grupa noīrēja bijušo gaļas veikalu Drēzdenes Fridrihštates rajonā.

1911. gadā Kirhners pārcēlās uz Berlīni, kur kopā ar citu "Tilta" dalībnieku Maksi Pehšteinu izveidoja  modernās glezniecības skolu — MUIM-Institut.

Kirhnera mākslinieciskais rokraksts Berlīnes periodā ieguva robustāku izteiksmi — formas ieguva izteikti zigzagveidīgas aprises, bet krāsu palete kļuva spilgtāka un tiešāka. Tieši Berlīnē nostrādātie gadi visbiežāk tiek vērtēts kā nozīmīgākais Kirhnera daiļrades periods.

1914. gada septembrī Kirhners iestājās armijā, lai cīnītos Pirmajā pasaules karā, drīz tomēr nervu sabrukuma dēļ tika komisionēts. Atlaba sanatorijās Taunusā un Davosā. Šveicē Kirhners faktiski nodzīvoja atlikušo mūža daļu. 1933. gadā nacistiskais režīms viņa radītos darbus pieskaitīja pie "deģeneratīvās mākslas", un 1937. gadā aptuveni 600 mākslinieka darbi tika iznīcināti."Ernst Ludwig Kirchner" , National Gallery of Art, USA. Atjaunots: .  1938. gadā Kirhners izdarīja pašnāvību.

 Attēlu galerija 

 Atsauces 

 Ārējās saites 

 Māksliniekam veltīta mājaslapa  
 Kirhnera muzeja mājaslapa  
 Ernsts Ludvigs Kirhners artcyclopedia 
 Ernsta Ludviga Kirhnera darbi museumsyndicate 

Kategorija:1880. gadā dzimušie
Kategorija:1938. gadā mirušie
Kategorija:Vācijas gleznotāji
Kategorija:Ekspresionisma gleznotāji
Kategorija:Bavārijā dzimušie